Егоров Николай Васильевич

Егоров Николай Васильевич — РСФСР уонна Саха АССР оскуолаларын үтүөлээх учуутала. Аҕа дойду Улуу сэриитин кыттыылааҕа. Ленин уордьанын кавалера.

 Олоҕун олуктара 
 1903 сыл ахсынньы 3 күнүгэр Үөһээ Бүлүүгэ Куорамыкы сэлиэнньэҕэ төрөөбүт.
 1915 сыллаахха Үөһээ Бүлүүтээҕи түөрт кылаастаах инородческай оскуоланы бүтэрбит. Ол кэнниттэн Бүлүү куоракка педагогическай хайысхалаах үрдүкү II стүпеннаах оскуоланы бүтэрбит.
 1922 сылтан Ньурба оройуонун Үөдэй алын сүһүөх оскуолатыгар учууталлаабыт.
 1924 сылтан Үөһээ Бүлүү сэттэ кылаастаах оскуолаҕа учууталлабыт.
 1929 сыллаахха Таатта улууһар Э. К. Пекарскай аатынан Игидэй төрүт оскуолатыгар учууталлаабыт. Манна үлэлии сылдьан билиминэн уонна методиканан дьарыктаммыт.
 1930 сыллаахха Г. Л. Хойутановтыын уонна Н. Е. Афанасьевтыын суруйбут «Сайдыы суола» диэн кинигэтэ тахсыбыт.
 1932—1937 сс. Хаптаҕай оскуолатыгар учууталлаабыт.
 1942—1945 сс. — сэриигэ кыттыбыт. Гвардия старшината.
 Сэрии кэнниттэн Дьокуускай 2 №-дээх оскуолатыгар үлэлээбит: учуутал уонна завуч.
 1954 сылтан Дьокуускайга учууталлары үөрэтэр институтка методистаабыт.

 Айымньылара 
 Сайдыы суола. (Ааптардар Г. Л. Хойутанов, Н. Е. Афанасьев, Н. В. Егоров).
 Книга для чтения для II класса, 1934.
 Якутский язык. Грамматика для III класса начальной школы. 1939.
 Книга для чтения для IV класса якутской начальной школы. 1939, 1940.

 Наҕараадалара уонна ытык ааттара 
 Ленин уордьана
 Үлэ Кыһыл Знамятын уордьана
 Кыһыл Сулус уордьана (16.05.1945)
 «Хорсунун иһин» мэтээл (12.10.1943; 13.10.1944)
 «Бойобуой өҥөлөрүн иһин» мэтээл (13.10.1944)
 «Сталинград көмүскэлин иһин» мэтээл
 Бүлүү улууһун ытык киһитэ (1973)Почетные граждане Вилюйского улуса

 Быһаарыылар 

 Ылыллыбыт сирэ 
 Классики педагогики
 Егоров Николай Васильевич

Категория:Аҕа дойду Улуу сэриитин кыттыылаахтара:Үөһээ Бүлүү улууһа
Категория:Сталинградтааҕы кыргыһыы кыттыылаахтара
Категория:РСФСР оскуолатын үтүөлээх учууталлара
Категория:Саха АССР оскуолатын үтүөлээх учууталлара
Категория:Бүлүү улууһун ытык дьоно